ประชาชนผู้บริโภคที่ถูกศึกษาระบุประเภทสินค้าและบริการที่ใช้จ่ายไป ในช่วง 30 วันที่ผ่านมา อันดับแรก ได้แก่ ของใช้ในชีวิตประจำวัน เช่น สบู่ ยาสีฟัน ยาสระผม ร้อยละ 75.5 รองลงมา ได้แก่ อาหารสด/ อาหารแห้ง ร้อยละ 65.3 และเครื่องแต่งกาย เช่น เสื้อผ้า รองเท้า ร้อยละ 53.4 เป็นที่น่าสังเกตว่า ตัวอย่างมากกว่า 1 ใน 3 หรือร้อยละ 35.0 ยังคงมีค่าใช้จ่ายในการผ่อนชำระหนี้หรือผ่อนสินค้าอยู่เมื่อสอบถามถึงการปรับเปลี่ยนพฤติกรรมการจับจ่ายใช้สอยของตัวอย่าง ในช่วงสภาวะเศรษฐกิจและการเมืองปัจจุบันพบว่า ตัวอย่างส่วนใหญ่ถึงร้อยละ 95.3 มีการปรับเปลี่ยนพฤติกรรมการจับจ่ายใช้สอย คือ เลิกใช้ของฟุ่มเฟือย แล้วซื้อเฉพาะของจำเป็น (ร้อยละ 81.4) เปรียบเทียบราคาและปริมาณของสินค้าก่อนซื้อ (ร้อยละ 58.8) ประหยัดการใช้ไฟฟ้าและน้ำประปา (ร้อยละ 49.0) เปลี่ยนโปรโมชั่นโทรศัพท์มือถือ (ร้อยละ 34.7) ซื้อของเฉพาะช่วงลดราคา (ร้อยละ 30.9) ซื้อของเป็นแพ็คเพื่อให้ได้ราคาถูกลง (ร้อยละ 27.4) เลิกกินอาหารตามห้างสรรพสินค้าหรือสวนอาหาร แล้วทำกินเอง ที่บ้าน (ร้อยละ 27.4) เลิกใช้รถส่วนตัวหรือขึ้นรถแท็กซี่ แล้วหันมาขึ้นรถโดยสารประจำทางแทน (ร้อยละ 17.7) ซื้อของที่ได้ของแถม (ร้อยละ 16.4) อื่นๆ อาทิ เปลี่ยนจากน้ำมันเบนซินและดีเซลมาใช้ LPG หรือ NGV เดินห้างสรรพสินค้าให้น้อยลง (ร้อยละ 4.4) ในขณะที่มีตัวอย่างเพียงแค่ร้อยละ 4.7 เท่านั้น ที่ระบุว่าไม่ได้ปรับเปลี่ยนพฤติกรรมการจับจ่ายใช้สอย และยังคงใช้เงินเหมือนเดิม ในช่วงสภาวะเศรษฐกิจปัจจุบัน
อันดับแรกของสินค้าและบริการที่ใช้จ่ายไปในช่วง 30 วันหลังพบว่ามีชื่อว่าอะไร 
สบู่ ยาสีฟัน ยาสระผม